Qozog‘istonning Chimkent shahridagi Jumabek Tashenov nomidagi universiteti qoshida O‘zbek tili va madaniyati markazi ochildi. Foto: Dunyo «Dunyo» xabariga ko‘ra, ushbu markaz Jumabek Tashenov nomdagi universiteti va Andijon davlat pedagogika instituti o‘rtasida tuzilgan hamkorlik memorandumi asosida tashkil etildi. Mazkur universitetda «O‘zbek tili va adabiyoti o‘qituvchilari» dasturi asosida bakalavr va magistrlar tayyorlanmoqda. Universitet tashkil etilganining 25 yilligiga bag‘ishlangan xalqaro ilmiy-amaliy konferensiya doirasida O‘zbek tili va madaniyati markazining tantanali ochilish marosimi bo‘lib o‘tdi. Markaz O‘zbekistonning milliy madaniyati, adabiyoti va urf odatlarini keng targ‘ib qilish imkonini beradi. Yaqinda dunyoning eng qadimiy ta’lim va tadqiqot muassasalaridan biri - Oksford universitetida O‘zbek tili markazi ochildi. Markaz 2024 yil yanvardan boshlab ilk talabalarni qabul qiladi.